**Väljavõtted seadustest, mis otseselt puudutavad antud korda**

**Korrakaitseseadus:**

**Avalikus kohas käitumise üldnõuded**

### **§ 54.** Avalik koht

  Avalik koht on määratlemata isikute ringile kasutamiseks antud või määratlemata isikute ringi kasutuses olev maa-ala, ehitis, ruum või selle osa, samuti ühissõiduk.

**§ 55.****Avalikus kohas käitumise üldnõuded**

1. (1) Avalikus kohas on keelatud käituda teist isikut häirival või ohtu seadval viisil, eelkõige:
2. 1) teist isikut lüüa, tõugata, kakelda, loopida asju teise isiku, looma või asja pihta neid ohtu seades või käituda muul viisil vägivaldselt;
3. 2) teist isikut sõnaga, žestiga või muul moel solvata, hirmutada või ähvardada;
4. 3) viibida alasti, kui see oluliselt häirib teisel isikul koha sihipärast kasutamist. Kohaliku omavalitsuse üksusel on õigus määrata oma territooriumil kindlaks kohad, kus alasti viibimist ei loeta, sõltumata asjaoludest, teisi isikuid häirivaks;
5. 4) pakkuda isikut häirival viisil talle kaupa või teenust või häirival viisil kerjata;
6. 5) tarbida alkoholi ühissõidukipeatuses, teeliikluses osalevas avalikus kasutuses olevas ühissõidukis, koolieelse lasteasutuse, lasteaia-algkooli, põhikooli, gümnaasiumi, kutseõppeasutuse, huvialakooli, noortelaagri, tervishoiuteenuse osutaja ning hoolekandeasutuse ehitises ja territooriumil või selle osas õppe- ja kasvatustegevuse või tervishoiuteenuse osutamise ajal, samuti lastele suunatud avalikul kogunemisel;  
   [[RT I, 31.12.2014, 2](https://www.riigiteataja.ee/akt/131122014002) - jõust. 10.01.2015]
7. 6) magada või telkida viisil, mis oluliselt häirib teisel isikul koha sihipärast kasutamist;
8. 7) reostada, rikkuda, hävitada või ümber paigutada avalikus kasutuses olevat asja või kasutada seda muul kui ettenähtud otstarbel, sealhulgas panna jäätmeid mujale kui selleks ettenähtud kohta, reostada veekogu või purskkaevu või
9. 8) viibida ilma omaniku või valdaja loata asjakohaselt tähistatud varisemisohtlikus või muus ohutuse tagamiseks piiratud kohas, välja arvatud juhul, kui sellises kohas viibitakse ohu tõrjumiseks või korrarikkumise kõrvaldamiseks.  
   [[RT I, 31.12.2014, 2](https://www.riigiteataja.ee/akt/131122014002) - jõust. 10.01.2015]
10. (2) Avalikus kohas on alkoholi või toidugruppi mittekuuluva joovet tekitava aine tarbimine keelatud. Alkoholi tarbimine avalikus kohas on lubatud järgmistel juhtudel:
11. 1) alkoholiseaduse § 40 lõike 1 punktides 2, 3–6, 9 ja 10 nimetatud kohtades ning nende müügikoha hooajalisel laiendusel kaubandustegevuse seaduse § 14 lõike 2 tähenduses;
12. 2) avalikul üritusel või selle piiritletud alal, kus kohalik omavalitsus on lubanud alkoholi jaemüüki kohapeal tarbimiseks;
13. 3) kohaliku omavalitsuse üksuse poolt käesoleva paragrahvi lõike 3 alusel määratud kohtades.  
    [[RT I, 31.12.2014, 2](https://www.riigiteataja.ee/akt/131122014002) - jõust. 10.01.2015]
14. (3) Kohaliku omavalitsuse üksus võib üldkorraldusega määrata kindlaks avalikud kohad, kus on alkoholi tarbimine lubatud. Kohaliku omavalitsuse üksus ei või lubada alkoholi tarbida kohas, kus seda loetakse käesoleva paragrahvi lõike 1 punkti 5 kohaselt häirivaks. Kohaliku omavalitsuse üksuse üldkorraldusega määratud kohad, kus on alkoholi tarbimine lubatud, peavad olema selgelt ja arusaadavalt tähistatud.  
    [[RT I, 31.12.2014, 2](https://www.riigiteataja.ee/akt/131122014002) - jõust. 10.01.2015]

### **§ 56.** Ülemäärase müra ja valgusefektide tekitamise ning saastamise keeld

 (1) Avalikus kohas on keelatud tekitada teist isikut oluliselt häirivat müra või valgusefekte.

 (2) Mujal kui avalikus kohas on ajavahemikus kella 22.00-st kuni 6.00-ni, puhkepäevale eelneval ööl kella 00.00-st kuni 7.00-ni, keelatud tekitada kestvalt või korduvalt teist isikut oluliselt häirivat müra või valgusefekte.

 (3) Käesoleva paragrahvi lõigetes 1 ja 2 sätestatut ei kohaldata müra ja valgusefektide suhtes, mis on tekitatud:  
 1) päästetöö käigus või alarmsõiduki poolt;  
 2) kohaliku omavalitsuse loa alusel või  
 3) ööl vastu 1. jaanuari, ööl vastu 25. veebruari või 24. juunit.

 (4) Avalikuks kohaks olevas hoones või ühissõidukis on keelatud õhu saastamine teist isikut oluliselt häirival viisil.

### **§ 57.** Käitumise häirivuse hindamine

  Käesoleva seaduse §-des 55 ja 56 sätestatud käitumise häirivuse hindamisel lähtutakse keskmisest objektiivsest isikust ja eesmärgist, milleks avalikku kohta tavapäraselt kasutatakse ning selle piirkonna tavadest.

### **§ 571.** Avalikus kohas käitumise üldnõuete üle riikliku järelevalve teostamine

  Avalikus kohas käitumise üldnõuete järgimise üle teostavad riiklikku järelevalvet:  
 1) politsei;  
 2) valla- või linnavalitsus.  
[[RT I, 12.07.2014, 1](https://www.riigiteataja.ee/akt/112072014001) - jõust. 13.07.2014]

**Spordiseadus:**

## Spordiürituste korraldamise nõuded

### **§ 20.** Spordiürituse korraldamise loa taotlemine

 (1) Spordiürituse korraldaja (edaspidi *korraldaja*) esitab vähemalt üks kuu enne spordiürituse korraldamise päeva spordiürituse korraldamise asukohajärgsele valla- või linnavalitsusele spordiürituse korraldamise loa (edaspidi *luba*) saamiseks kirjaliku taotluse, milles märgitakse:  
 1) spordiürituse nimetus, selle toimumise aeg ja koht;  
 2) korraldaja nimi, elukoht või aadress, sünniaeg või registrikood;  
 3) osalevate klubide või koondiste nimed;  
 4) eeldatav pealtvaatajate arv, iga võistkonna toetajate arv eraldi;  
 5) andmed isiku kohta, kes vastutab avaliku korra ja turvalisuse eest;  
 6) andmed turvaettevõtja kohta ja turvaseaduse (RT I 2003, 68, 461) § 9 lõike 2 punktis 4 sätestatud asjaolud või korraldajapoolsete korrapidajate arv ja nende tööülesannete kirjeldus;  
 7) andmed piletimüügi korraldamise kohta;  
 8) andmed osalevate võistkondade toetajate üksteisest eraldamise korraldamise kohta;  
 9) kui võistluspaigas kavandatakse alkohoolse joogi jaemüüki, siis andmed selle korralduse kohta;  
 10) andmed sõidukite parkimise korralduse kohta;  
 11) korraldaja hinnang võistluse ajal esineda võivate turvariskide kohta.

 (2) Spordiüritused, mille korraldamiseks on vaja taotleda käesoleva paragrahvi lõikes 1 nimetatud luba, on:  
 1) jalgpalli, jäähoki ja korvpalli A-koondise mäng või turniir;  
 2) jalgpalliklubi UEFA karikasarja mäng või turniir;  
 3) meistriliiga jalgpalli-, jäähoki- või korvpalliklubi sõpruskohtumine välismaa klubi või koondisega.

 (3) Valla- või linnavalitsus edastab käesoleva paragrahvi lõikes 1 nimetatud loa taotluse viivitamata kooskõlastamiseks piirkonna politseiprefektuurile ja päästeteenistusele ning vajadusel muudele ametkondadele, kes kooskõlastavad või jätavad loa taotluse kooskõlastamata viie tööpäeva jooksul loa taotluse kooskõlastamiseks esitamisest. Nimetatud ametkonnad võivad turvalisuse tagamise eesmärgil loa taotluse kooskõlastada tingimuslikult.

 (4) Valla- või linnavalitsus võib käesolevas paragrahvis ning §-des 21, 22 ja 24 sätestatud pädevuse anda valla või linna ametiasutusele.

### **§ 21.** Loa andmine

  Valla- või linnavalitsus annab loa kümne tööpäeva jooksul loa taotluse esitamisest. Loas märgitakse:  
 1) spordiürituse nimetus;  
 2) korraldaja nimi, elukoht või aadress, sünniaeg või registrikood ja telefoninumber;  
 3) võistluspaiga asukoht;  
 4) spordiürituse toimumise alguse ja lõpu kuupäev ning kellaaeg;  
 5) loa taotluse kooskõlastanud ametkondade esitatud tingimused.

### **§ 22.** Loa andmisest keeldumine

  Valla- või linnavalitsus võib keelduda loa andmisest kümne tööpäeva jooksul loa taotluse esitamisest, teatades sellest korraldajale kirjalikult kolme tööpäeva jooksul. Valla- või linnavalitsus võib jätta loa andmata:  
 1) kui loa taotluses ei esitatud nõutud andmeid või esinesid muud puudused ning puudusi ei kõrvaldatud tähtaja jooksul;  
 2) kui loa taotlus ei ole esitatud õigeaegselt;  
 3) kui korraldaja ei täida loa taotluse kooskõlastanud ametkondade kooskõlastamise tingimusi, mis peavad olema täidetud enne loa andmist.

### **§ 23.** Korraldaja kohustused

  Korraldaja on kohustatud spordiürituse planeerimisel, ettevalmistamisel ja korraldamisel:  
 1) tagama spordiüritusel osalejate turvalisuse;  
 2) tagama piletimüügi korralduse range kontrolli, et eri võistlejate toetajad oleksid üksteisest eraldatud;  
 3) korraldama sõidukite parkimise;  
 4) tagama võistluspaigas avaliku korra ja heakorra;  
 5) täitma loa taotluse kooskõlastanud ametkondade esitatud tingimusi.

### **§ 24.** Kodumängude korraldamise loa taotlemine, loa andmine ja selle andmisest keeldumine

 (1) Kodumängude korraldaja esitab vähemalt üks kuu enne hooaja algust kodumängude korraldamise asukohajärgsele valla- või linnavalitsusele loa taotluse, milles märgitakse käesoleva seaduse § 20 lõikes 1 nimetatud andmed kõigi teadaolevate kodumängude kohta.

 (2) Kodumäng on jalgpalli, jäähoki ja korvpalli meistriliigasse kuuluva spordiklubi puhul mäng teise spordiklubi vastu oma koduväljakul või koduhallis, rahvuskoondise puhul mäng teise riigi koondise vastu Eesti Vabariigis.

 (3) Käesoleva paragrahvi lõikes 1 nimetatud loa andmine või selle andmisest keeldumine toimub käesoleva seaduse §-des 21 ja 22 sätestatud tingimustel ja korras.

**Lõhkematerjaliseadus**

### **§ 33.** Pürotehnilise toote kasutamine

 (1) Pürotehnilist toodet võib kasutada üksnes vastavalt selle kasutusotstarbele, kooskõlas ohutusnõuetega ning arvestades toote kasutamisele määratud vanusepiirangut. Pürotehnilise toote kasutamisel tuleb arvestada avalikus kohas käitumise ja avaliku korra nõudeid.

 (2) F4- ja T2-kategooria pürotehnilist toodet võib kasutada üksnes pürotehnik.

 (3) Pürotehnilist toodet, mis on toodetud teadusuuringu, arendustöö või katsetamise eesmärgil ja mille nõuetele vastavust ei ole ettenähtud korras tõendatud, võib kasutada üksnes teadusuuringute, arendustöö või katsetamise eesmärgil. Kui see on asjakohane, peab selline toode olema varustatud selgelt nähtava sildiga, millest nähtub, et see toode ei vasta nõuetele ja et see on kasutatav üksnes teadusuuringu, arendustöö või katsetamise eesmärgil.

 (4) Pauguti kasutamine on keelatud. Seda keeldu ei kohaldata isiku suhtes, kes kasutab paugutit oma majandus- või kutsetegevuses.

 (5) Pauguti on teravaid kilde mitteandvasse mittemetallist kesta paigutatud pürotehniline toode, mis laengu süttimisel tekitab peamiselt pauguga heliefekti.

 (6) Laeva ohutusvarustuses kasutatava punase signaalraketi ja muu sarnase värvusega raketi kasutamine merel ning rannikul ohuolukorrata on keelatud.

### **§ 34.** Ilutulestiku korraldamine

 (1) Ilutulestiku korraldamise luba peab olema ilutulestiku korraldamiseks:  
 1) avalikul üritusel F3- ja F4-kategooria pürotehnilise tootega;  
 2) tiheasustusega asulas F4-kategooria pürotehnilise tootega.

 (2) Ilutulestiku korraldaja teavitab vähemalt kolm päeva ette järgmisi asutusi:  
 1) F4-kategooria pürotehnilise tootega ilutulestiku korraldamisel avalikul üritusel või tiheasustusega asulas – Politsei- ja Piirivalveametit ning Päästeametit;  
 2) T2-kategooria pürotehnilise tootega ilutulestiku korraldamisel – Päästeametit;  
 3) lennuvälja lähiümbruses ilutulestiku korraldamisel, kasutades pürotehnilist toodet lennukõrgusega üle 45 meetri, – Lennuametit.

 (3) Käesoleva paragrahvi lõikes 1 nimetatud ilutulestiku korraldamiseks tuleb koostada kavandatava ilutulestiku korraldamist kajastav kirjeldus.

### **§ 35.** Ilutulestiku korraldamise loa taotlemine

 (1) Ilutulestiku korraldamise taotlus esitatakse valla- või linnavalitsusele või asjakohasele valla- või linnavalitsuse struktuuriüksusele (edaspidi *valla- või linnavalitsus*).

 (2) Valla- või linnavalitsus vaatab ilutulestiku korraldamise taotluse läbi ja teeb otsuse viie tööpäeva jooksul taotluse laekumise päevast arvates.

 (3) Ilutulestiku korraldamise taotluses peavad sisalduma järgmised andmed:  
 1) taotleja nimi ja kontaktandmed, ning kui ilutulestikku ei korralda vahetu taotleja, siis ka andmed ilutulestiku korraldaja kohta;  
 2) ilutulestiku korraldamise koht, kuupäev ja kellaaeg;  
 3) käesoleva seaduse § 34 lõikes 3 sätestatud juhul ka ilutulestiku korraldamist kajastav kirjeldus;  
 4) õnnetuse vältimiseks rakendatavad abinõud.

 (4) Kui on alust arvata, et ilutulestik läbib lennuvälja lähiümbruse lähenemis- või tõususektorit, tuleb ilutulestiku korraldamine kooskõlastada Lennuametiga. Lennuamet kooskõlastab taotluse või jätab selle kooskõlastamata kolme tööpäeva jooksul taotluse laekumise päevast arvates.

 (5) Loa andmisest võib keelduda, kui:  
 1) ilutulestiku korraldamine rikuks avalikku korda või kahjustaks inimese elu, tervist, asja või keskkonda ja rakendatavad ohutusabinõud ei oleks õnnetuse vältimiseks piisavad;  
 2) ilutulestiku korraldajal puudub tegevusluba, kui see on nõutav.

 (6) Valla- või linnavalitsus teavitab loa andmisest Tehnilise Järelevalve Ametit.

**Kaubandustegevuse seadus:**

### **§ 5.** Müüjale esitatavad nõuded

 (1) Kaupleja nimel klienti teenindav füüsiline isik peab:  
 1) omama erialaseid teadmisi, tundma oma müüdavat kaupa või teenust ning järgima selle müügiks kehtestatud nõudeid;  
 2) kliendi nõudmisel andma lisaks kauba või teenuse juurde kuuluvale kirjalikule teabele ka täiendavat suulist teavet müüdava kauba või teenuse omaduste, päritolu, kasutamistingimuste, hinna ja müügigarantii ning rahvusvaheliselt kasutatavate või üldtuntud tingmärkide tähenduse kohta;  
 3) [kehtetu - [RT I 2008, 8, 58](https://www.riigiteataja.ee/akt/12922397) - jõust. 15.05.2008]   
 4) kauba või teenuse müügil väljaspool kaupleja tegevuskohta kliendi või järelevalvet teostava ametiisiku nõudmisel tõendama õigust kaupleja nimel tegeleda klienditeenindamisega.

 (2) Isik, kes müüb kaupa või teenust väljaspool majandus- või kutsetegevust tänava- või turukaubanduse korras või avalikul üritusel, peab:  
 1) tundma oma müüdavat kaupa või teenust;  
 2) järgima kauba või teenuse müügiks kehtestatud nõudeid;  
 3) kandma nähtaval kohal nimesilti oma nimega.

1. **§ 17.****Tänava- ja turukaubandus**

 (1) Tänavakaubanduse korral müüb kaupa või teenust valla- või linnavalitsuse lubatud tänaval või teises üldsusele avatud samalaadses kohas kaubanduse korraldaja omandis või valduses oleva müügikoha kaudu müügipileti alusel tegutsev kaupleja või käesoleva seaduse § 5 lõikes 2 nimetatud isik.

 (2) Turukaubanduse korral müüb kaupa või teenust valla- või linnavalitsuse lubatud piiritletud paigas kaubanduse korraldaja omandis või valduses oleva müügikoha kaudu kindlal kauplemisajal müügipileti alusel tegutsev kaupleja või käesoleva seaduse § 5 lõikes 2 nimetatud isik.

 (3) Tänavakaubanduseks ei loeta kaupleja müügikoha hooajalist laiendamist väljapoole ettevõtte siseruume nende vahetus läheduses.

 (4) Kohaliku omavalitsuse üksus võib lisaks käesolevas seaduses sätestatule kehtestada tänava- või turukaubanduse korra.

1. **§ 18. Müügipilet**

 (1) Müügipilet on kaubanduse korraldaja väljastatud dokument, mille alusel võib sellel märgitud tingimustel kaupa või teenust müüa.

 (2) Müügipiletile peab olema märgitud:  
 1) kaubanduse korraldaja nimi ja asukoht;  
[[RT I, 25.03.2011, 1](https://www.riigiteataja.ee/akt/125032011001) - jõust. 01.07.2014 (jõustumine muudetud - RT I, 22.12.2013, 1)]   
 2) kaupleja nimi, registrikood, vastava registri nimi ja kaupleja asukoht või füüsilise isiku nimi, isikukood, viimase puudumise korral sünniaeg ja aadress;  
 3) müügipileti number;  
 4) müügikoha asukoht;  
 5) müügikohas müüdavate kaupade või teenuste loetelu;  
 6) kauplemisaeg;  
 7) müügipileti kehtivusaeg;  
 8) müügipileti hind.

 (3) Kaubanduse korraldaja registreerib püsival andmekandjal käesoleva paragrahvi lõike 2 punktides 2–7 nimetatud andmed.

 (4) Müügipileti number on kaubanduse korraldaja määratud kordumatu numbrite kombinatsioon.

 (5) Valla- või linnavalitsuse tegutsemise korral kaubanduse korraldajana kehtestab müügipileti hinna valla- või linnavolikogu määrusega.

### **§ 19.** Müügi piirangud

 (1) Turukaubanduse korras on keelatud müüa:  
 1) kaupa või teenust, mille müügiga seoses esitatavas majandustegevusteates tuleb märkida seaduses sätestatud müüdava kauba või teenuse määratlus või mille müügiks on vajalik tegevusluba;  
[[RT I, 25.03.2011, 1](https://www.riigiteataja.ee/akt/125032011001) - jõust. 01.07.2014 (jõustumine muudetud - RT I, 22.12.2013, 1)]   
 2) kaupa kataloogi, reklaamtrükise või muu trükise alusel;  
 3) salvestusega ning salvestuseta audio- ja videosalvestuseks mõeldud vahendeid;  
 4) arvutiprogramme andmekandjal või installeerituna kõvakettal;  
 5) muud kaupa või teenust seadusega sätestatud juhul.

 (2) Tänavakaubanduse korras on lisaks käesoleva paragrahvi lõikes 1 nimetatule keelatud müüa kasutatud tööstuskaupu ning loomi loomakaitseseaduse tähenduses (edaspidi *loom*).

 (3) Tänavakaubanduse korras võib istikuid müüa selle kaubagrupi jaoks eraldi piiratud müügikohas.

 (4) Turukaubanduse korras võib toidukaupu, loomi ning istikuid, samuti kasutatud tööstuskaupu, sealhulgas mootorsõidukeid, müüa vaid nende kaupade jaoks eraldi piiratud müügikohtades.

### **§ 20.** Kaubandus avalikul üritusel

 (1) Avalikul üritusel võib kaupa või teenust müüa kaupleja või käesoleva seaduse § 5 lõikes 2 nimetatud isik kaubanduse korraldaja väljastatud müügipileti alusel.

 (2) Avalikul üritusel kaubanduse korraldajale ja tema väljastatavale müügipiletile kohaldatakse käesoleva seaduse §-s 18 sätestatut.

 (3) Käesoleva paragrahvi lõikes 1 sätestatu ei vabasta kauplejat asjaomase kauba või teenuse müügile kehtiva loa- või teatamiskohustuse täitmisest. (MTR)  
[[RT I, 25.03.2011, 1](https://www.riigiteataja.ee/akt/125032011001) - jõust. 01.07.2014 (jõustumine muudetud - RT I, 22.12.2013, 1)]

 (4) Avalikul üritusel ei tohi müüa kaupa või teenust, mille müük avalikul üritusel on seadusega keelatud.

 (5) Kohaliku omavalitsuse üksus võib lisaks käesolevas seaduses sätestatule kehtestada korra kauba või teenuse müügiks avalikul üritusel.

**Tuleohutuse seadus:**

**Avaliku ürituse tuleohutusnõuded**

1. **§ 20.****Avalik üritus**

  Avalik üritus on avalikus kohas toimuv ja avalikkusele suunatud lõbustusüritus, võistlus, etendus, kaubandusüritus või muu sellesarnane inimeste kogunemine, mis ei ole koosolek.

1. **§ 21. Avaliku ürituse tuleohutusnõuded**

 (1) Avalikku üritust võib korraldada ettenähtud arvu evakuatsiooniteede ja -pääsudega ehitises või selle osas ning maksimaalselt nii suurele inimeste arvule, kui palju on antud ehitises ette nähtud.

 (2) Kui avalik üritus toimub üle 200 istekohaga ruumis, siis peavad istmed ja istmeread olema omavahel ühendatud või peab ühendama istmed põranda külge selliselt, et oleks tagatud ohutu evakuatsioon.

 (3) Ehitises toimuva avaliku ürituse ajal ei tohi vähendada vaatesaalis ridadevahelise läbikäigu laiust ega paigutada läbikäiguteele lisaistet.

 (4) Avalikul üritusel tuleb tagada kõigi inimeste kiire teavitamine võimaliku ohu korral.

1. **§ 22. Avaliku ürituse korraldamine selleks otstarbeks mitte ettenähtud ehitises ja alal**

 (1) Päästeametiga kooskõlastatult võib korraldada:  
[[RT I, 29.12.2011, 1](https://www.riigiteataja.ee/akt/129122011001) - jõust. 01.01.2012]   
 1) üle 150 osalejaga avaliku ürituse selleks otstarbeks mitte ettenähtud ehitise siseruumides, kui on tagatud ohutu evakuatsioon;  
 2) üle 300 osalejaga avaliku ürituse ajutises ehitises või atraktsioonidel, kui on tagatud ohutu evakuatsioon.

 (2) Enne avaliku ürituse korraldamist selleks mitte ettenähtud ehitises või ajutise ehitise ning atraktsioonide paigaldamisel on avaliku ürituse korraldaja kohustatud kontrollima:  
 1) üritusega seotud ruumi, ehitise või ajutise ehitise ning atraktsioonide üldist tuleohutusseisundit;  
 2) evakuatsiooni- või hädaväljapääsu ning evakuatsioonitee tähistatust tuleohutusmärgiga;  
 3) evakuatsioonitee ja -pääsu kasutamisvalmidust ja vastavust avaliku ürituse osalejate arvule;  
 4) ettenähtud tuleohutuspaigaldiste olemasolu ja nende korrasolekut;  
 5) päästevahendite olemasolu ja kasutusvalmidust;  
 6) ruumis olevate seadmete seisukorda ja tööd;  
 7) muid asjaolusid, mis võivad põhjustada tulekahju.

 (3) Avaliku ürituse korraldamisel selleks otstarbeks mitte ettenähtud ehitises või ajutise ehitise ning atraktsioonide paigaldamise kohta tuleb koostada asendiplaan, millel märgitakse evakuatsiooniteed ja päästesõidukite sisenemisteed. Asendiplaan tuleb esitada asukohajärgsele päästekeskusele.

# Küttekoldevälise tule tegemise ja grillimise kohale esitatavad nõuded

### **§ 5.** Lõkke tegemise koht avalikul üritusel

  Avalikul üritusel lõkke tegemise koht ja tule leviku piiramiseks vajalike tulekustutusvahendite kogus **kooskõlastatakse avaliku ürituse korraldamisel Päästeametiga.**[[RT I, 29.12.2011, 72](https://www.riigiteataja.ee/akt/129122011072) - jõust. 01.01.2012]

**Alkoholiseadus**

### **§ 40.** Piirangud alkohoolse joogi jaemüügil

1. Alkohoolse joogi jaemüük on lubatud:  
    8) avalikul üritusel;

### **§ 41.** Keelud alkohoolse joogi jaemüügil

 (1) Alkohoolse joogi jaemüük on keelatud alljärgnevate isikute, asutuste ja organisatsioonide ruumides ning territooriumil:  
[[RT I 2009, 59, 387](https://www.riigiteataja.ee/akt/13240188) - jõust. 20.12.2009]   
 1) koolieelne lasteasutus, põhikool, gümnaasium, kutseõppeasutus, noorsootööasutus, noorteühing, huvikool, noorte püsilaager ja noorte projektlaager (välja arvatud käesoleva seaduse § 40 lõike 1 punktides 9 ja 10 sätestatud juhul);  
[[RT I 2010, 44, 262](https://www.riigiteataja.ee/akt/13335738) - jõust. 01.09.2010]   
 2) tervishoiuteenuse osutaja;  
[[RT I 2009, 59, 387](https://www.riigiteataja.ee/akt/13240188) - jõust. 20.12.2009]   
 3) hoolekandeasutus;  
 4) kinnipidamisasutus;  
 5) kaitsevägi.  
[[RT I 2008, 35, 213](https://www.riigiteataja.ee/akt/12997721) - jõust. 01.01.2009]

(2) Alkohoolse joogi jaemüük on keelatud:  
 1) aktsiisilaos;  
 2) sõitjateveo teenuse osutamisel kasutatavas mootorsõidukis;  
 3) kandekaubandusena (jaemüük käest, kärust, käsikorvist, kandelaualt või -kastist);  
 4) lastele suunatud ürituse toimumise paigas selle ürituse toimumise ajal.

(3) Alkohoolse joogi jaemüük kioskist või tänava- või turukaubanduse korras on keelatud. Nimetatud keelu järgimise tagamiseks on kioskis või tänava- või turukaubanduse müügikohas keelatud hoida või ladustada alkoholi, sõltumata selle alkoholi kuuluvusest või hoidmise või ladustamise eesmärgist.

(4) Kui alkohoolse joogi jaemüügi korral on õigusaktiga kehtestatud kitsendused alkohoolse joogi sortimendi suhtes, on alkohoolse joogi müügikohas keelatud hoida või ladustada lubatud sortimendi hulka mittekuuluvat alkohoolset jooki, sõltumata selle alkohoolse joogi kuuluvusest või hoidmise või ladustamise eesmärgist.

(5) Alkohoolse joogi tarbijale üleandmine kohaleveoteenuse osutamisel on keelatud ajavahemikul kella 22.00-st kuni 10.00-ni.  
[[RT I 2009, 59, 387](https://www.riigiteataja.ee/akt/13240188) - jõust. 20.12.2009]

(6) Ettevõtjal on lubatud jaemüügi korras müüa üksnes majandustegevusteates määratletud alkohoolseid jooke üksnes majandustegevuse registri andmetes märgitud tegevuskoha kaudu.  
[[RT I, 25.03.2011, 1](https://www.riigiteataja.ee/akt/125032011001) - jõust. 01.07.2014 (jõustumine muudetud - RT I, 22.12.2013, 1)]

### **§ 42.** Kohaliku omavalitsuse pädevus alkohoolse joogi jaemüügi reguleerimisel

(1) Kohaliku omavalitsuse volikogu võib oma haldusterritooriumil:  
 1) kehtestada alkohoolse joogi jaemüügil lisaks käesoleva seaduse §-des 40 ja 41 nimetatule sortimenti, müügikohti ja müügivormi puudutavad kitsendused;

3) piirata alkohoolse joogi jaemüüki kohapeal tarbimiseks kogu haldusterritooriumil või selle mõnes osas korrakaitseseaduse § 56 lõikes 2 sätestatud ajavahemikus.  
[[RT I, 09.01.2018, 2](https://www.riigiteataja.ee/akt/109012018002) - jõust. 01.06.2018]